Source: http://docplayer.fi/5116-Kunnat-turbulenssissa-millainen-on-tulevaisuuden-kunta-tulevaisuuden-kunta-asiantuntijatyoryhman-keskustelupaperi.html
Timestamp: 2017-02-26 05:54:00+00:00
Document Index: 4960031

Matched Legal Cases: ['kko ', 'kko ', 'kko ', 'kko ', 'kko ', 'kko ']

Kunnat turbulenssissa Millainen on tulevaisuuden kunta? Tulevaisuuden kunta asiantuntijatyöryhmän keskustelupaperi - PDF
Download "Kunnat turbulenssissa Millainen on tulevaisuuden kunta? Tulevaisuuden kunta asiantuntijatyöryhmän keskustelupaperi"
1 Kunnat turbulenssissa Millainen on tulevaisuuden kunta? Tulevaisuuden kunta asiantuntijatyöryhmän keskustelupaperi Joulukuu 20142 VALTIOVARAINMINISTERIÖ PL 28 (Snellmaninkatu 1 A) VALTIONEUVOSTO Puhelin (vaihde) Internet: Taitto: Pirkko Ala-Marttila/VM-julkaisutiimi Helsinki 20143 Sisältö 1 Johdanto Eurooppalainen paikallis- ja aluehallinto ja toimijoiden työnjako Kuntakeskustelun lähtökohdat Kuntavisiot Visio I Joustavat kuntamallit Visio II Peruskunnan malli Visio III Vahva päämieskunta Visio IV Pehmeä siirtymä uuden vuosituhannen vapaakuntakokeilu Kuntavisioiden arviointia asetettuja kriteereitä vasten Tulevaisuuden kunnan toiminnallisia periaatteita Johtaminen Uudistuminen Osallisuus Digitaalisuuden hyödyntäminen Tulevaisuuden kunta keskustelun kymmenen kysymystä...234 5 5 1 Johdanto Suurta suomalaista kuntauudistusta on tehty jo lähes kymmenen vuotta, mutta merkittävät tulokset antavat edelleen odottaa itseään. Uudistuksen keskeisinä heikkouksina ovat olleet lähtökohtien epäselvyys sekä tavoitteiden osittainen epäselvyys ja ristiriitaisuus. Jyrki Kataisen hallitus käynnisti kuntauudistuksen, jossa tavoitteena oli vahvoista peruskunnista rakentuva kuntarakenne. Tavoite kuitenkin vesittyi matkan varrella ja katse suunnattiin kuntarakenteesta sosiaali- ja terveyspalvelurakenteisiin. Tämän raportin ilmestyessä hallituksen esitys sosiaali- ja terveydenhuollon järjestämisestä on annettu eduskunnalle. Esityksessä perustetaan viisi laajaa sote-aluetta, jotka vastaavat palveluiden järjestämisestä. Tuotannosta vastaisi enintään 19 aluetta, jotta käytännössä vastaavat nykyisiä sairaanhoitopiirejä. Tämän esityksen toteutuessa kuntien asema suomalaisessa hallinto- ja palvelujärjestelmässä muuttuu historiallisella tavalla. Vuosikymmenten saatossa suomalaista yhteiskuntaa on rakennettu kuntien toimesta. Kunnat ovat toimineet viranomaisina, lähiyhteisöinä, palvelujen järjestäjinä, innovaatioiden ja elinvoiman ruokkijana sekä demokratian ja osallisuuden näyttämönä. Viime vuosina kunta on ollut keskustelun keskiössä. Tätä keskustelua ovat hallinneet rakenteet, ensin kuntarakenne ja sitten sosiaali- ja terveydenhuollon palvelurakenteet. Keskustelu kuntien merkityksestä asukkaidensa paikallisyhteisönä, aluetalouksien kehittäjänä tai lähidemokratian toteuttajina on jäänyt jalkoihin. Kuntia ei myöskään olla nähty tasaveroisina demokraattisina toimijoina suhteessa valtioon, vaan valtiolle alisteisina julkisen tahdon toteuttajina. Nostaakseen esiin kuntien merkityksen laajemmin suomalaisessa yhteiskunnassa ja erityisesti niiden tulevaisuuden liikenne- ja kuntaministeri Paula Risikko nimesi 25. syyskuuta 2014 asiantuntijaryhmän esittämään visioita tulevaisuuden kunnasta. Käsillä oleva keskustelupaperi esittelee asiantuntijaryhmän tiiviissä työskentelyssä syntyneet ajatukset. Asiantuntijaryhmän puheenjohtajana on toiminut johtaja Juha Kostiainen ja jäseninä emeritusprofessori Risto Harisalo, kansanedustaja Osmo Soininvaara, professori Paul Lillrank, professori Pirkko Vartiainen, professori Markku Sotarauta, tutkija Siv Sandberg ja tutkija Aleksi Neuvonen. Työryhmän sihteereinä toimivat neuvotteleva virkamies Katja Palonen valtiovarainministeriöstä sekä liikenneneuvos Marko Forsblom liikenne- ja viestintäministeriöstä. Asiantuntijaryhmän tehtäväksi asetettiin pohtia millaisilla periaatteilla, rakenteilla ja toiminnoilla tulevaisuuden kunta voisi parhaiten edistää kuntalaisten hyvinvointia ja tukea elinkeinoelämän kilpailukyvyn kehitystä säilyttäen samalla oman elinvoimaisuutensa. Kuntien muuttuva toimintaympäristö Suomi oli maatalousyhteiskunta vielä sotien jälkeen, mutta teollistui ja kaupungistui luvuilla nopeasti. Teollisuuden työvoimavaltainen kausi jäi kohtuullisen lyhyeksi ja jo 1970-loppupuolella tuotantoa alkoi siirtyä edullisemmille alueille. Suomi muuttui palveluyhteiskunnaksi, ja 1980-luvulla ryhdyttiin kehittämään määrätietoisesti osaamispohjaista taloutta. Osaamispohjaisen talouden ytimessä ovat oppiminen, tutkimus- ja innovaatiotoiminta sekä nopea uudistuminen, toimiminen kansainvälisillä markkinoilla ja nykyään erityisesti digitalisoituvat palvelukonseptit. Digitalisoituminen näyttää muuttavan yhteiskuntia samalla voimalla kuin siirtyminen maatalousyhteiskunnasta teolliseen yhteiskuntaa. Tämä uusi yhteiskunnallisen kehityksen vaihe ei lopeta maata-6 6 loutta tai teollisuutta, mutta muuttaa radikaalisti niiden merkitystä arvon luojana, niiden toimintatapoja ja myös toimintojen sijoittumista. Suomessa aluepolitiikalla on suhteellisen pitkät perinteet. Aluekehittämisen strategiat ovat heijastelleet kulloistakin yhteiskunnallista kehitysvaihetta. Suomessa alettiin 1990-luvulla painottaa alueiden innovaatio- ja kilpailukykyä, jolloin tavoitteissa alkoi heijastua aiempia vaiheita vahvemmin pyrkimys tukea alueiden ja seutukuntien omaehtoista kehitystä. Viimeisen reilun kymmenen vuoden aikana erityisesti kilpailukyvyn kehittäminen on noussut aluekehittämisen valtavirtaan. Kilpailukykyajattelu on auttanut ymmärtämään, että suomalaiset kaupungit ja alueet eivät ole hierarkkisessa suhteessa toisiinsa, vaan ne ovat globaalien verkostojen solmukohtia. Samalla sellaiset kilpailukyvyn dynaamiset elementit kuin oppiminen ja vuorovaikutus ovat kehittämisessä keskeisellä sijalla. Viime kädessä kansakunnan elinvoima riippuu sen kyvystä uudistua sekä löytää jatkuvasti uusia mahdollisuuksia ja rooleja nopeasti muuttuvassa globaalissa ympäristössä. Kansallisvaltioiden merkitys suhteessa toiminnallisiin kaupunkiseutuihin vähenee ja siksi on oleellista vahvistaa niiden kykyä kehittää vetovoimaansa. Viime kädessä yritykset luovat työpaikkoja ja mahdollistavat laadukkaat palvelut. Mutta ne tarvitsevat osaavaa työvoimaa, toimivaa infrastruktuuria ja monia muita yhteiskunnan tarjoamia palveluita. Raportin rakenne Tässä raportissa visioidaan tulevaisuuden kuntaa. Raportin alussa tarkastellaan suomalaista kuntaa kansainvälisestä näkökulmasta vertaamalla suomalaista kuntarakennetta pohjoismaiseen kuntarakenteeseen. Tämän jälkeen raportissa tarkastellaan lähtökohtia, joiden kautta päädytään erilaisiin Tulevaisuuden kunta -visioihin. Raportin loppuosassa keskitytään sellaisiin kuntien toimintatapoihin, jotka ovat oleellisia missä tahansa visiossa tai rakenteessa, ja jotka lopulta erottavat menestyvät kunnat harmaasta massasta.7 7 2 Eurooppalainen paikallis- ja aluehallinto ja toimijoiden työnjako Suomi ei ole yksin pohdiskelussa kunnan asemasta ja sen muuttumisesta. Tällä hetkellä kaikissa Pohjoismaissa käydään keskustelua kunnan roolista palvelujen järjestämisessä ja tuotannossa. Norjassa valmisteilla olevassa kuntauudistuksessa pohditaan tehtävien siirtoa kunnille, mutta ongelmana on kuntien henkilöstön kompetenssija rekrytointiongelmat. Edellä mainituista syistä Norjan kuntakokoa ollaan kasvattamassa ja kunnille ollaan luomassa yhteistoimintavelvoitteita. Islannissa on meneillään vastaava tehtäväsiirto valtiolta kunnille. Vaikka Ruotsissa on maakäräjätaso (terveydenhuoltopalvelut), käydään sielläkin keskusteluja palvelujen siirrosta valtiolle ja siitä, että kaikilla kunnilla ei ole syytä olla samoja tehtäviä. Lisäksi Ruotsissa ollaan palvelujen ulkoistamiskehityksessä pidemmällä kuin Suomessa. Suomen ja Pohjoismaisten kuntamallien keskeinen ero on, että Suomessa on vain yksi hallinnon taso, jossa on vaaleilla valitut edustajat. Esimerkiksi Ruotsissa sekä kunta- että aluetasolla on suorat vaalit ja verotusoikeus. Lisäksi kuntayhtymien asema Suomessa on poikkeuksellisen vahva. Taulukossa 1 on kuvattu paikallis- ja aluehallintotasojen erot eräissä pohjoismaissa sekä Saksassa. Taulukko 1. Paikallis- ja aluehallinto Pohjoismaissa ja Saksassa Suomi Norja Ruotsi Tanska Saksa Paikallis- ja aluehallintotasoja (suorat vaalit ja/tai verotusoikeus) Taso kuntaa 428 kuntaa 290 kuntaa 98 kuntaa kuntaa Taso 2 1 (Ahvenanmaa) 19 maakuntaa (fylkeskommuner) 20 maakuntaa (landsting/regioner) 5 aluetta (regioner) 295 maakuntaa (Kreis) Taso osavaltiota Keskikoko, 1. Tason kunta Yhtenäiskuntamalli Kyllä Kyllä Kyllä Kyllä Ei Poikkeukset yhtenäiskuntamallista Oslo (sekä kunta että maakunta, vaaleilla valitut kaupunginosavaltuustot) Gotlanti (sekä kunta että maakunta) Alle asukkaan kunnat (lakisääteinen velvollisuus luopua joidenkin tehtävien hoidosta) - Suomessa kunnilla on hyvin laajat lakisääteiset tehtävät. Tämä eroaa muista pohjoismaista, kuten taulukosta 2 havaitaan. Norjassa valtio vastaa erikoissairaanhoidosta. Saksassa ei ole yhtä yhtenäistä kuntamallia, vaan kukin osavaltio päättää kuntamallistaan ja -lainsäädännöstään. Lisäksi Saksassa erikokoisilla kunnilla on hyvinkin erilaisia tehtäväkokonaisuuksia. Suurimmilla kunnilla on laajemmat tehtävät ja vain noin kolmasosalla kunnista on vastuullaan kaikki lakisääteiset tehtävät.8 8 Taulukko 2. Työnjako eri hallintotasojen välillä Pohjoismaissa ja Saksassa. Suomi Norja Ruotsi Tanska Saksa Lasten päivähoito Kunta Kunta Kunta Kunta Kunta Peruskoulu Kunta Kunta Kunta Kunta Osavaltio (opetus) Kunta (rakennukset) Toisen asteen koulutus Kunta Kuntayhtymä Maakunta Kunta Valtio Osavaltio (opetus) Kunta (rakennukset) Sosiaalipalvelut Kunta Kunta Kunta Kunta Kunta Maakunta Perusterveydenhoito Kunta Kunta Maakunta Kunta Maakunta Erikoissairaanhoito Kaavoitus Kunta Kuntayhtymä Kunta Maakunta Maakunta (Kreis) Valtio Maakunta Maakunta Maakunta (Kreis) Kunta Maakunta Kunta Kunnat yhteistyössä Kunta Kunta9 9 3 Kuntakeskustelun lähtökohdat Visiopohdinnan aluksi asiantuntijaryhmä tunnisti seuraavat aihealueet, jotka tulee erityisesti ottaa huomioon tulevaisuuden kuntaa hahmottaessa. Nämä aihealueet sisältävät tosiasioita ja havaintoja, jotka on asiantuntijaryhmän mielestä syytä ottaa huomioon tulevaisuuden kunnan vaihtoehtoja pohdittaessa. Voimakas kaupungistuminen aiheuttaa haasteita kaikille. Kaupungistuminen asettaa moninaisia ongelmia asukkaitaan menettäville alueille, mutta myös kasvualueet kohtaavat haasteita vaikkapa maankäytön, asumisen ja palvelujärjestelmien kehittämisen suhteen. Vuosien aikana Helsingin seudun väestö kasvoi noin asukkaalla ja seuraavien 15 suurimman kaupunkiseudun väestö kasvoi asukkaalla. Suurten kaupunkiseutujen vaikutusalueilla asuu noin 90 % koko maan väestöstä. Tätä on kuvattu kuvassa 1. Kuva 2 kertoo metropolialueen tilanteen.10 10 Kuvissa 1 ja 2 kuvataan kaupunkien vaikutusalueita Lähde: kartta Timo Widbom, data Tilastokeskus ja Timo Aro11 11 Lähde: kartta Timo Widbom, data Tilastokeskus ja Timo Aro12 12 Talouden globaali kilpailu vain kiristyy. Maailman talouskehitys on viime vuosikymmenet kulkenut kohti maailmanlaajuista keskinäisriippuvuuden kasvua ja asteittaista kaupan sääntelyn vähentämistä. Tämä keskustelupaperi perustuu oletukseen, että Suomi on jatkossakin markkinatalous, jossa julkisten toimintapolitiikkojen tehtävänä on luoda suotuisat puitteet yksilöiden ja organisaatioiden toiminnalle. Suomen aluekehityksen suuri tarina nousee jatkossa yhtäältä globaalien kehityskulkujen ja muutosvoimien sekä toisaalta yksittäisten yritysten ja yksilöiden valintojen yhteisvaikutuksesta. Samalla toiminnalliset kaupunkiseudut ja metropolialueet ovat nousseet keskeisiksi toimijoiksi valtion ja yritysten rinnalla. Tehtävien ja talouden on oltava tasapainossa, palvelutuotanto avainasemassa. Elintason noustessa kuntalaisten vaatimustaso on kasvanut. Samanaikaisesti valtio on lisännyt kuntien tehtäviä. Verotulojen kasvu on puolestaan hyytynyt pitkään jatkuneen heikon talouskehityksen seurauksena. Erot kuntien välillä kasvavat ja samalla paineet veroprosentin korottamiseen ovat kunnissa lisääntyneet. Tästä syystä kuntien mahdollisuudet vaikuttaa palveluiden rahoittamiseen ovat kaventuneet merkittävästi. Lienee selvää, että tulevaisuuden kuntamallista riippumatta, kunnille ei voida asettaa lisää tehtäviä ilman selkeää suunnitelmaa siitä, miten uudet tehtävät resursoidaan. Kunnille on tarjottava oikeus käydä läpi tarjontansa ja sallittava sen mukauttaminen paikallisiin olosuhteisiin tietyissä rajoissa. Demokratiavaje haastaa kunnallisen itsehallinnon. Demokratian näkökulmasta paikallisen itsehallinnon ja lähidemokratian merkitys on kaventunut erilaisten kuntien yhteistoiminnallisten järjestelyjen yleistyessä. Kuntayhtymiä saattaa yksittäisellä kaupunkiseudulla olla kymmeniä. Tämä hämärtää päätösvallan, resurssien suuntaamisen ja vastuun välistä suhdetta. Näissä kuntayhtymissä asukkaiden valitsemat edustajat eivät itse päätä asioista, vaan valitsevat vain kunnan edustajan yhteistoimintaelimeen. Näin ollen kuntayhtymien himmeliavaruudessa on vaikea hahmottaa vaaleilla valittujen päättäjien valtaa ja vastuuta. Rakenteena kunnallinen itsehallinto pitäisi olla ihmisten eikä organisaation hallintoa, ja siksi päätösorganisaation on pidettävä tavoitteenaan aktivoida alueellisia toimijoita eikä kerätä itselleen tehtäviä. Elinehtona on innovointi ja kilpailun lisääminen. Laaja ja kohtuullisen suljettu julkinen sektori ei ole pystynyt uudistumaan riittävästi eikä markkinoiden tarjoamaa innovaatiopotentiaalia ole kyetty systemaattisesti hyödyntämään. Alun perin viranomaistoimintaan luotu organisaatioarkkitehtuuri ei ole tehokkaimmillaan palvelutuotannossa. Palvelujen tuotannossa keskeistä on kilpailun merkittävä lisääminen, koska vain aito kilpailu kannustaa pitkäjänteiseen kehittämiseen, paljastaa kustannusrakenteen ongelmat ja tarjoaa kuntalaisille mahdollisuuden kyseenalaistaa nykyinen tarjonta. Monimuotoinen palvelutarjonta lisää kuntalaisten valinnan vapautta. Palvelujen maantiede jakaa kunnat palvelukuntiin ja kiinteistökuntiin. Palvelujen maantieteellä tarkoitetaan aikaan, paikkaan ja henkilökohtaisuuteen sidottua palvelujen tuotantoketjua, joka koostuu jakelujärjestelmästä palvelupisteineen. Palvelupisteiden ominaisuuksia ovat saatavuus, erikoistumisaste ja valikoima. Palveluiden tuotantokustannuksiin vaikuttavat prosessien tehokkuus ja palvelujen käyttöaste, joka perustuu asiakkuuksien määrään ja laatuun. Vähittäiskaupassa palvelujen maantieteen logiikkaa on hyödynnetty kehittämällä kioskeja (maksimaalinen saatavuus), erikoiskauppoja (maksimaalinen erikoistumisaste), ja hypermarketteja (maksimaalinen valikoima). Kuntasektorilla palvelujen maantiedettä voidaan hyödyntää tarkastelemalla tehtäviä niiden ominaisuuksien suhteen. Karkealla jaottelulla voidaan erottaa toisistaan kaksi kovin erilaista tehtäväaluetta: toisaalta huolehtiminen perinteisistä kunnallisista lähellä tuotettavista palveluista ja toisaalta huolehtiminen viranomaisluonteisista tehtävistä, kuten kaavoituksesta, maapolitiikasta, asuntotuotannosta, liikenteestä ja elinkeinopolitiikasta. Tässä työssä ensimmäistä tehtäväaluetta kutsutaan palvelukunnaksi ja jälkimmäistä kiinteistökunnaksi. Jaottelua käytetään seuraavassa luvussa osana kuntavisioiden sisällön määrittämistä. Kiinteistökunnan tehtävät vaativat pääsääntöisesti vähän henkilökohtaista palveluverkostoa ja eivät ole samalla tavalla aika- ja paikkasidonnaisia kuin palvelukunnan tehtävät. Kiinteistökunnan tehtäväkentässä suuruuden ekonomialla on saavutettavissa selkeitä etuja. Isoilla nopeasti kasvavilla kaupunkiseuduilla kiinteistökunnan tehtävät ovat merkittäviä. Helsingin seudulla asukasluku kasvaa liki asukkaalla vuodessa, eli kunnat rakentavat pienehkön kaupungin verran uutta kaupunkia joka vuosi. Helsingissä ainoina lautakuntina kaupunkisuunnittelulautakunta ja sen päätöksiä toimeenpaneva yleistentöiden lautakunta kokoontuvat viikoittain. Väestöltään tasapainossa olevilla alueilla sekä väestöään menettävillä alueilla tarvetta kaavoitukseen ja asuntotuotantoon ei vastaavassa määrässä ole. Kaupunkiseuduilla kiinteistökunnan luonteva koko käsittää koko työssäkäyntialueen, koska kaupunkiseutu muodostaa yhden kokonaisuuden, jossa päätökset vaikuttavat voimakkaasti toisiinsa.13 Palvelukunnan keskeiset tehtävät ovat aikaan ja paikkaan sidottuja, ja niissä henkilökohtaisen palvelun osuus on merkittävä. Palvelukunnan optimaalinen koko määräytyy sille asetetuista tehtävistä ja valitusta palveluntuotantomallista. Vaihtoehtoja palvelun järjestämiseen on lukuisia, joista ohessa esimerkinomaista pohdintaa: Jos kunta tuottaa itse palvelut, se joutuu toimimaan palveluiden maantieteen ehdoilla. Palvelujen järjestäminen tarkoittaa päätöksiä palvelupisteistä sekä resurssien ohjaamisesta eri palvelutyypeille. Oman tuotannon valitsevissa kunnissa tulee olla riittävän iso järjestäjäorganisaatio. Kuntien kilpailuttaessa palvelutuotannon, kunta toimii tilaajaorganisaationa. Tällöin kunnan tulee olla riittävän iso, jotta syntyy aito markkinoiden kiinnostus palvelujen tarjoamiseen. Suuruus auttaa myös riskien tasaamisessa ja hintaneuvotteluissa. Jos hinnat määrätään valtakunnallisin normein (kuten Japanissa), koolla ei ole merkitystä. Kilpailu käytäisiin laadulla ja saatavuudella. Jos rahat kerättäisiin valtakunnallisesti, riskien tasaamisen tehtävä poistuisi kunnilta. Jos järjestäminen tapahtuu markkinaehtoisesti ja raha seuraa asiakasta, tuottajat hoitavat järjestämisen itse mukautuen siihen, mitä ihmiset haluavat. Jos järjestäminen on markkinaehtoista, ei tarvita erillisiä tilaajaorganisaatioita. Tällöinkin kysynnän tulee olla alueellisesti riittävää, jotta markkinoilla syntyy aitoa kilpailua. Palveluiden maantieteestä seuraa, että vain suuret kaupungit voivat ottaa vastuulleen sekä kiinteistö- että palvelukunnan tehtäväalueet. Metropoli-alueella koko kaupunkiseudun kattava palvelukunta on liian suuri järjestämään palveluja demokraattisessa hengessä. Palvelujen maantieteen perusteella kiinteistökunnan tulee olla riittävän suuri ja palvelukunnan tarpeeksi pieni. 1314 1415 15 4 Kuntavisiot Vision tehtävänä on luoda näkemys tulevaisuudesta. Tulevaisuuden ja nykyisyyden välisen jännitteen tulee olla riittävän haastava, mutta mahdollinen toteuttaa. Esitettävien mallien osalta on hyvä tunnistaa se, että olosuhteiden nopeassa ja ennakoimattomassa muutoksessa kunnilla on tarvittaessa oltava mahdollisuus muuttaa päätösrakenteitaan ja toimintatapojaan ketterästi. Tästä seuraa, että kuntamallit ovat lähinnä yleisiä raameja, jotka sallivat kunnille nykyistä enemmän vapausasteita päättää päätösrakenteistaan. Erilaiset lähtökohdat muovaavat erilaisia visioita. Työryhmä valitsi visiointinsa pohjaksi seuraavat lähtökohdat: Paikallinen itsehallinto, vahva demokratia, tasapainoinen talous ja osallisuus Kunnat tasavertaisina demokraattisen järjestelmän toimijoina suhteessa valtioon Palvelutuotannon monimuotoisuus ja palveluiden maantiede Kuntalaisen hyvinvointi - valinnanvapaus ja vähäisempi normitus Kansainvälisesti kilpailukykyiset kaupunkiseudut Työryhmä on kehittänyt neljä erilaista kuntavisiota. Mikään neljästä kuntavisiosta ei ole täydellinen suunnitelma, vaan yhden johtoajatuksen ympärille rakennettu kuva. Visiot täydentävät toisiaan, mutta ovat osittain myös toistensa kanssa ristiriidassa. 4.1 Visio I Joustavat kuntamallit Ensimmäisen vision johtoajatuksena on kuntien erilaisuus ja joustavat kuntamallit: metropoli ja palvelukunnat, seutukaupunki ja kunta. Vision lähtökohtana on, että eri puolilla Suomea tarvitaan erilaisia rakenteellisia ratkaisuja. Samoin erilaiset, volyymiltaan erisuuruiset palvelut voitaisiin järjestää eri tavoin eri tyyppisissä kunnissa. Metropoli muodostuisi toiminnallisesta kaupunkiseudusta ja huolehtisi laajasti sekä kiinteistö- että palvelukunnan tehtävistä. Metropolilla olisi suorilla vaaleilla valittu valtuusto ja verotusoikeus. Metropoli -malli olisi isoimmilla kaupunkiseuduilla ja sille voitaisiin antaa joitakin valtion tehtäviä, kuten esimerkiksi tieverkon rakentamista tai ylläpitoa. Metropoli voi pitää sisällään useita palvelukuntia, jotka huolehtivat kunnan lähipalveluista (varhaiskasvatus, peruskoulu, liikunta, kulttuuri) omalla alueellaan. Pääsääntöisesti palvelukunnat olisivat metropolialueen nykyisiä kuntia. Palvelukunnat saisivat rahoituksensa metropolilta asukasluvun tai jonkin muun kiinteän kriteerin perusteella. Suurimmat kaupunkiseudut, esim. Helsingin, Turun ja Tampereen seudun nykyiset kunnat yhdistyisivät metropoleiksi valtion päätöksillä. Kuntayhtymät sulautetaan metropoliin. Seutukaupungit vastaisivat tehtäviltään nykyisiä kuntia. Seutukaupunkeja olisivat nykyiset kaupunkimaiset kunnat ja väestöpohjaltaan vahvat maalaiskunnat, jotka muodostavat alueellaan toiminnallisen kokonaisuuden. Nämä voisivat halutessaan muodostaa kaksiportaisen mallin. Erona metropoli- palvelukuntamalliin olisi, että ne saisivat vähemmän valtion nykyisiä tehtäviä hoidettavakseen. Kuntayhtymät sulautuisivat seutukaupunkeihin. Seutukaupungin osallisuutta voitaisiin vahvistaa esimerkiksi kunnanosavaltuustoilla.16 16 Kunta olisi lähinnä haja-asutusalueen maalaiskunta, jossa painottuisivat palvelukunnan tehtävät. Kunnalla olisi verotusoikeus ja vaaleilla valittu valtuusto. Tässä mallissa kiinteistökunnan tehtävät hoidetaan maakunnan tasolla yhteistyössä metropolin tai seutukaupungin kanssa. Kunta voisi hoitaa asemakaavoituksen, mutta alueelliset yleiskaavat valmisteltaisiin metropolin tai seutukaupungin johdolla. Kunta voi periaatteessa ottaa huolehtiakseen kaikista kunnan palvelutehtävistä, mutta sillä olisi oikeus luopua omasta aloitteestaan joistakin tehtävistä, jotka ovat sille liian vaativia ja hankkia nämä läheiseltä kunnalta tai metropolilta tai yksityisiltä markkinoilta. Viime kädessä näistä tehtävistä huolehtisi valtio, jos lähellä ei ole yhtään täysivaltaista kuntaa. Sellaista kuntaa, joka ei kykene tai omasta aloitteestaan luopuu palvelutehtävien toteuttamisesta, kutsutaan pitäjäksi. Pääasiassa kunnan siirtyminen tällaiseen malliin perustuu vapaaehtoisuuteen lukuun ottamatta tilanteita, joissa kriisikuntamenettelyssä olemassa oleva kunta pakkoliitoksen vaihtoehtona muutetaan pitäjäksi. Jos kunnan tehtävät siirtyisivät lähellä olevan kunnan tehtäväksi, taloudellisesta korvauksesta päättää viimekädessä valtio elleivät osapuolet ole päässeet siitä sopimukseen. Korvaus voisi vastata esimerkiksi tehtävästä koituvaa valtakunnallista keskimääräistä kustannusta suhteessa asukaslukuun. Tällainen kunta veisi tarvetta kuntakoon kasvattamiselta haja-asutusalueelta. 4.2 Visio II Peruskunnan malli Toisessa visiossa johtoajatus on, että olisi vain yksi kuntamalli eli peruskunnan malli kaikkialla Suomessa. Malli on lähimpänä nykyistä kuntamallia. Kunnalle kuuluisi kaikki järjestämisvastuu kaikista nykyisistä kunnan tehtävistä lukuun ottamatta kahta poikkeusta, jotka ovat erikoissairaanhoito ja ammattikorkeakoulutus, joiden järjestämisvastuu osoitetaan valtiolle. Kunnalla olisi merkittävää omaa tuotantoa, mutta se voisi hyödyntää myös yksityisiä palveluita tarpeen mukaan. Seudullinen yhteistyö kohdistuisi erityisesti kiinteistökunnan tehtäväalueisiin. Valtio organisoisi erikoissairaanhoidon tilaajatoiminnoiksi ja yhtiömuotoiseksi toteutustoiminnoiksi. Malli olisi samankaltainen kuin tienpidossa aikaisemmin eli valtio tilaajana ja toteuttajina valtionyhtiö(t) ja yksityiset toimijat kilpailun kautta. Vastaavasti valtio ottaisi vastuulleen ammattikorkeakoulutuksen järjestämisen. Ammattikorkeakoulut kytkettäisiin osaksi yliopistolaitosta, joissa ne olisivat bachelor-tason tutkintoon kouluttavia yksiköitä. 4.3 Visio III Vahva päämieskunta Kolmannessa visiossa johtoajatuksena on, että kunnan viranomaistoimintaan liittyvät tehtävät erotetaan palvelujen tuottamisesta. Kunta on vahva palvelujen järjestäjä ja kuntalaisten edustaja suhteessa palvelujen tuottajiin. Kunnan ei tarvitse olla suuri ollakseen kuntalaisille vahva päämies. Kunnan vahvuus ei määräydy pelkästään väkimäärän, varallisuuden ja resurssien mukaan. Kunnan vahvuus määräytyy siitä, miten hyvin se ydintehtävänsä hoitaa. Palvelujen maantieteestä seuraa, että useimmat kunnat eivät itse omalla organisaatiollaan pysty tuottamaan kaikkia palveluja. Kunta, jolla on merkittävästi omaa palvelutuotantoa, ei välttämättä ole vahva kuntalaisten edustajana. Tuottajan ja asiakkaan välillä on intressiristiriita. Myyjä haluaa myydä helpolla tehtyä kalliilla, ostaja haluaa hyvää laatua halvalla. Vaikka palveluista ei kanneta maksua, kunnallinen palvelutuotanto ei poista tätä ristiriitaa. Tuottaja haluaa pysyä omalla mukavuusalueellaan, maksimoida resurssinsa ja välttää häiritseviä muutoksia. Kuntalaiset sen sijaan haluavat palvelut nopeasti ja lähellä. Vahvan kunnan on edustettava kuntalaisia suhteessa palvelutuottajiin. Jos kunnan omilla tuottajilla on vahva neuvotteluasema (kuntatyöntekijöitä valtuustossa), kunta ei tähän kykene. Ulkoistamalla palvelutuotantoa itsenäisille toimijoille kunta voi halutessaan valvoa niitä asettamalla ehtoja ja kirjoittamalla sopimuksia. Toimijat voivat olla kunnan omistamia, mutta ne eivät kuulu kunnan organisaatioon. Päämieskuntamallissa vahvuus syntyy asiakaslähtöisestä palvelurakenteesta. Raha seuraa asiakasta ja valinnanvapaus palvelujen maantieteen ehdoilla muovaa optimaaliset palvelupisteet.17 4.4 Visio IV Pehmeä siirtymä uuden vuosituhannen vapaakuntakokeilu 17 Neljännessä visiossa johtoajatus on evolutionäärinen. Kunnan uudet rakenteet ja toimintamallit löytyvät kokeilujen kautta. Tämä malli toimisi eräänlaisena kuntien oppimis- ja innovaatioympäristönä. Pehmeä siirtymä lähtee ajatuksesta, että suuret rakenteelliset ja toiminnalliset muutokset ovat kompleksisessa toimintaympäristössä erittäin riskialttiita ja siksi asiaa pitäisi lähestyä kokeilujen kautta. Vastauksena voisi olla uuden vuosituhannen vapaakuntakokeilu, jossa valtio etsisi kiinnostuneita kuntia tai kuntaryhmiä kokeilemaan erilaisia kuntamalleja kuten metropolia tai pitäjää. Tavoitteena olisi (a) tukea kuntien omaehtoista kehitystyötä, (b) kannustaa paikallisiin olosuhteisiin sopivien mallien kehittämistä ja (c) käynnistää valtion ja kuntien vuoropuheluun perustuva kehitystyö. Pehmeän siirtymän etenemisjärjestys olisi seuraaava: 1. Rakenteellinen muutos: kunnat organisoituvat kuntatyyppien mukaisiksi kokonaisuuksiksi (edellytys osallistumiselle) 2. Paikalliset suunnitelmat: Kunnat esittävät suunnitelman omasta hallintomallistaan ja palvelujen maantieteen toteutuksesta omalla alueellaan 3. Sopimusmenettely: Valtio ja kunnat neuvottelevat suunnitelman toteutuksesta, sen edellyttämistä poikkeusluvista, resursoinnista, yms. 4. Sopimus ja kehittämisohjelma: Valtion ja kuntien yhteinen tahtotila kirjataan kuntasopimukseen ja sitä täsmentävään kehittämisohjelmaan 5. Kehitystyö: Kunnille annetaan 5-10 vuotta ohjelman toteuttamiseen 6. Resursoidaan kehitystyön jatkuva ulkopuolinen arviointi 7. Loppuarvio ja johtopäätökset: Arvioidaan syntyneiden toimintamallien toimivuus ja vaikuttavuus, uudistetaan huonosti toimivat ja laajennetaan hyvin toimivat malli muualle Suomeen Vapaakuntakokeilu tuottaisi todennäköisesti useita erilaisia hyviä käytäntöjä, joita voidaan hyödyntää tulevista kuntarakenteista huolimatta. 4.5 Kuntavisioiden arviointia asetettuja kriteereitä vasten Työryhmän esittämistä visioista yksikään ei sellaisenaan toteuta kaikkia tavoitteeksi asetettuja kriteereitä. Vähäisempi normitus, mikä toiminnan kehittämisen ja uudistumisen näkökulmasta on kannatettavaa, vaatii aina eduskunnan ja valtionhallinnon toimia, kunnat voivat vain esittää toivomuksia. Kuntatalouteen ja velkaantumiseen kunnat voivat vaikuttaa omilla toimillaan, mutta tärkeää on myös kunnille annettujen tehtävien ja rahoituksen tasapaino. Visio I toteuttaa selkeästi vahvan demokratian ja läpinäkyvyyden ajatusta tuodessaan verorahoituksen ja vaaleilla valitut päättäjät yhdelle tasolle. Palveluiden maantieteen osalta se toimii hyvin huomioidessaan kiinteistökunnan ja palvelukunnan tehtävät. Se vahvistaa suurten kaupunkiseutujen kilpailukykyä viedessään MALPE -asiat toiminnallisen kokonaisuuden tasolle. Edellä mainituista syistä se parantaa mahdollisuuksia talouden tasapainottamiseen. Valinnanvapauden lisääminen, osallisuuden vahvistaminen ja monituottajuuden hyödyntäminen jäävät kunnan päätettäväksi. Visio II on myös vahva demokratian ja läpinäkyvyyden kannalta tarkasteltuna. Kuntatalouden näkökulmasta vaikeasti ennakoitavan ja kalliin erikoissairaanhoidon siirtyminen valtiolle luo edellytyksiä talouden tasapainottamiselle. Valinnanvapauden lisääminen, osallisuuden vahvistaminen ja monituottajuuden hyödyntäminen jäävät kunnan itsensä päätettäväksi. Kilpailukyvyn ja palveluiden maantieteen kannalta olemassa olevat ongelmat jäävät elämään. Visio III on myös vahva demokratian kannalta. Talouden näkökulma on siinä sisäänrakennettuna, koska ostopalvelut ovat tasaväkisiä kunnan oman palvelutuotannon kanssa. Monituottajuus ja valinnanvapaus ovat arkipäi-18 18 vää ja ne ovat yksinkertaista toteuttaa. Visio ei ota kantaa MALPE-kysymyksiin, mutta terveyspalveluiden osalta se toteuttaa lähtökohtaisesti palveluiden maantiedettä. Visio IV toteuttaa vahvaa demokratiaa ja antaa kunnille valinnanvapauden päättää haluavatko lähteä kokeilemaan pitkäjänteisesti jotakin tiettyä kuntatyyppiä. Vapaaehtoisuuteen perustuva kokeileva lähestymistapa, jossa kokeiluja myös seurattaisiin, tuottaisi tutkittua tietoa päätöksenteon tueksi. Ongelmaksi voi muodostua kokeilun kesto, erityisesti jos ajatellaan, että kuntauudistuksella on kova kiire. Riskien hallinnan kannalta se on kuitenkin hyvä vaihtoehto. Uudenalaisen tulevaisuuden kuvan tarjoaa myös käsittelyssä olevan sote-uudistus. Toteutuessaan se synnyttäisi kunnan, jolta on otettu pois sosiaali- ja terveyspalvelujen järjestämis- ja tuottamisvastuu muutoin paitsi, että kunnille on jäämässä rahoitusvastuu. Näitä uusia kuntia on jo ehditty kutsua toiveikkaasti elinvoimakunniksi. Lisäksi pääkaupunkiseudulle on valmisteltu metropolihallintoa, joka keskittyisi MAL-asioihin. Miltä elinvoimakunta näyttäytyy asetettujen kriteerien valossa? Kuntien tehtävät kaventuvat huomattavasti ja sote-palveluiden järjestämisen ja tuottamisen vastuu viedään kuntayhtymille, jotka edustavat ohennettua demokratiaa. Malli saattaa synnyttää jopa aiempaa vahvemman monopoliasemassa olevan palvelujen tarjoajan, jolloin asiakkaan ja maksajan valta vähenee entisestään. Uudistusta voisi kehittää sen tavoitteita vaarantamatta siihen suuntaan, että ainakin perusterveydenhuollossa siihen liitettäisiin Ruotsissa käyttöön otetta raha seuraa potilasta malli. Edelleen voisi ajatella, että osa rahasta, joka nyt on kaavailtu kulkemaan kunnalta sote-alueen kautta sote-piirille, jäisi kunnan käyttöön ja kunta voisi tällä ostaa haluamiaan palveluja joko sote-piiriltä tai jos tarjonta ei tyydytä, muualta. Näin uudistus turvaisi päällekkäisyyksien karsinnan julkisesta terveydenhuollosta, mutta sallisi kunnille ja jossain määrin yksityisille kansalaisille valvoa ostajana palvelujen laatua ja kustannustehokkuutta. Suurten kaupunkiseutujen kilpailukykyä haittaavat tekijät, jotka liittyvät lähinnä MALPE-kysymyksiin, jäävät edelleen kokonaan ratkaisematta.19 19 5 Tulevaisuuden kunnan toiminnallisia periaatteita Kuntakeskustelua on viime vuodet hallinnut keskustelu rakenteista. Kunnat ovat ennen kaikkea toiminnallisia yksiköitä. Vaihtoehtoiset toimintatavat, toisilta oppiminen ja ulkoinen yhteistyö voisivat luoda kunnista jatkuvasti uudistuvia toimijoita. Rakenne ei tätä asiaa yksin ratkaise. Tämä selittää, miksi rakenteellisesti samanlaisten kuntien välillä voi olla merkittäviä eroja palvelujen laadussa ja tuottavuudessa. Työryhmä on esittänyt aiemmin tässä raportissa muutamia rakenteellisia visioita. Rakennetta voi verrata melontakilpailuun. Ratamelonnassa tarvitaan kanootti, jolla on maksimaalinen runkonopeus, suuntavakavuus ja keveys. Voittaja tarvitsee lisäksi kestävyyttä, hyvän tekniikan ja taktiikan. Koskipujottelussa puolestaan tarvitaan ketterästi kääntyvä ja vakaa kanootti. Lisäksi melojalta vaaditaan taitoa lukea virran juoksua, hyvää tekniikkaa ja tiukoissa paikoissa voimaakin. Kuntarakenne on kuin oikea lajiin sopiva kanootti, minkä lisäksi tarvitaan laadukasta toimintaa ja taitoa hyödyntää ympäristön tarjoamia mahdollisuuksia. Kunnan keskeisimpiä toiminnallisuuksia tulevaisuudessa ovat johtaminen, uudistuminen, osallisuus ja digitalisaation hyödyntäminen. Tässä luvussa tarkastellaan näitä toiminnallisuuksia. 5.1 Johtaminen Tällä hetkellä iso osa kuntajohtajien ajasta menee nykytilan ylläpitämiseen ja tulevaisuuden muutostarpeet jäävät toissijaisiksi. Tämä tarkoittaa sitä, että ei ehditä paneutumaan oman kunnan väestön, talouden, elinkeinoelämän ja palvelujärjestelmän muodostaman kokonaisuuden kestokyvyn puutteisiin, vaan edetään entisillä malleilla ja pahimmissa tapauksissa kesytetään vaikeat ongelmat yksittäisiksi, lyhytvaikutteisiksi toimenpiteiksi. Kuntien hallinto- ja palvelujärjestelmien muutos johtaa siihen, että tarvitaan entistä enemmän ammattijohtajuutta, joka ei nojaa substanssiosaamiseen, vaan johtamisosaamiseen. Kun johtaminen on ammatti, voidaan luottaa johtajan opitun ammattitaidon, jatkuvan koulutuksen ja niiden varaan nojaavien persoonallisten tekijöiden suotuisaan yhteisvaikutukseen. Kuntien organisaatio- ja henkilöstöjohtamisessa korostuvat joustavuus, muuntautumiskyky sekä kyky johtaa organisaatiota haastavinakin aikoina hyödyntämällä intelligenttien verkostojen, poliittisten näkökulmien ja strategisten valintojen tuottamia vaihtoehtoja. Tarvitaan ennakoivaa johtamista, jossa saatavilla oleva informaatio sekä päättäjien ja henkilöstön osaaminen kytketään uusien mahdollisuuksien löytämiseen ja uusien ratkaisujen kehittämiseen. Kuntajohtamisessa tämä tarkoittaa esimerkiksi sitä, että kuntien poliittinen johtaminen ei saisi olla riippuvainen muutamasta vahvasta yksilöstä, vaan toimivasta yhteistyöstä. Toiseksi, hyvä poliittinen johtaminen katsoo tulevaisuuteen, jossa keskeisenä ohjenuorana on kunnan ja sen asukkaiden tulevaisuus. Kunnan poliittisen johtamisen ytimessä on kysymys; millaiseen tilaan kunta jää ja millaiset ovat sen menestymisen mahdollisuudet kulloisenkin vaalikauden päätyttyä? Näiden kysymysten pitäisi olla kuntajohtamisen keskiössä ja kaiken toiminnan tulisi rakentua noille kysymyksille. Hyvä johtaminen vaatii tuekseen sellaiset rakenteet, jotka mahdollistavat yhteisten tavoitteiden asettamisen sekä merkityksellisen työn tekemisen kaikilla organisaation tasoilla. Hyvän johtamisen edellytyksenä on motivoitunut henkilökunta, kannustava ilmapiiri ja tyytyväiset asiakkaat. Tuloksia tulee mitata, epäkohtiin tulee puuttua ja onnistumisista pitää pystyä palkitsemaan.20 Uudistuminen Julkiset palveluinnovaatiot on nähty yhdeksi keinoksi uudistaa kuntasektorin toimintaa. Suomen kunnat investoivat vielä varsin niukasti omaan kehittämistyöhönsä. Kunnat eivät ole rakentaneet itse, eikä yhdessä kansallisten toimijoiden tai tutkimuslaitosten kanssa uutta tietoa luovaa ja soveltavaa järjestelmää. Olemassa olevia rakenteita tai toimintatapoja ei useinkaan kyseenalaisteta, eikä kuntasektorin ulkopuolinen tieto läpäise kuntakentän palomuuria. Kuntien innovaatioiden vähäisyys ei johdu niinkään kekseliäisyyden puutteesta vaan toimeenpanon esteistä. Uuden luominen edellyttää usein vanhasta luopumista. Innovaatioiden edistäminen on kaikkien vastuulla. Kuntiin tarvitaan enemmän resursseja sekä osaajia, joiden tehtävänä on poistaa innovaation esteitä ja luoda olosuhteet uusien asioiden sovittamiselle kuntaorganisaatioon. Kehitystyötä ovat kahlinneet erilaiset keskitetyt ohjausmekanismit, kuten valtionosuusjärjestelmä, ministeriöiden säätely ja informaatio-ohjaus. Ne ovat yhdenmukaistaneet kuntien rakenteita ja prosesseja ja jättäneet suhteellisen vähän tilaa luovuutta synnyttävien, ylläpitävien ja vahvistavien mekanismien rakentumiselle paikallisesti. Kunnilla on käytössään paljon välineitä, joilla edesauttaa toimintatapojen uusiutumista sekä kuntaorganisaatiossa että kuntayhteisössä. Tällaisia ovat mm.: Kuntien hankintojen kilpailuttamisessa on mahdollista edistää innovatiivisia toimintatapoja. Kilpailuttamiskriteerit on suunniteltava niin, että suoritteiden sijaan edellytetään tuottajilta laskettavissa tai arvioitavissa olevaa yhteiskunnallista hyötyä: laadukasta vanhuutta, energia- ja luonnonvaratehokkuutta tai hyvää sijoittumista seuraavassa koulutusportaassa. Näin rakennettaan parempaa kumppanuutta järjestöjen ja yritysten kanssa ja edistetään innovaatioiden syntymistä. Kuntien tilaamien ja toteuttamien palveluiden sekä viranomaistyön käyttäjälähtöisyyden kehitystä on mahdollista edistää tukemalla avoimia, usein käyttäjien itse toteuttamia vertailuja palveluiden laadusta ja kytkemällä nämä osaksi kuntien omaa kehitystyötä. Käyttäjädemokratian lisääminen on usein merkittävästi nopeampi reitti huomioida kuntalaisten tarpeet kuin edustuksellisen järjestelmän kautta tuleva palaute. Tämä tarkoittaa erilaisten yhteiskehittämisen menetelmien ja prosessien nykyistä paljon laajempaa hyödyntämistä osana kuntien palvelujen suunnittelua ja toteutusta. Kokeiluja on mahdollista hyödyntää nykyistä systemaattisemmin. Kokeilukulttuurinen lähestymistapa tarkoittaa sitä, että ratkaisuja testataan alkuun kevyillä ja nopeilla tavoilla, joiden lopullista toimivuutta on vaikea ennustaa. Kokeilun epäonnistuminen tuottaa oppimista, jonka tuella seuraava versio voi olla jo parempi. Näin kokeiluilla on mahdollista haarukoida uusia toimintatapoja ilman sitoutumista epävarmaan ja kalliiseen muutokseen. Usein vain suurimmilla kaupungeilla on resursseja tutkimus- ja kehittämistoiminnan vahvistamiseen eli tarvitaan enemmän eri toimijoiden ja kuntien välistä yhteistyötä. Innovaatiojärjestelmän rakentamisen tavoitteena tulisi olla, että kunnissa on mahdollisuuksia sekä resursseja systemaattiseen innovaatiotoimintaan ja sen kehittämiseen. Kuntien tulisi nostaa innovaatiotoiminta näkyvästi agendalle, organisoida se kunnolla ja varmistaa, että aktiivisia innovaattoreita palkitaan ja kannustetaan. Tämä edellyttää kunnianhimoisia ja selkeitä tavoitteita ja niiden viestimistä sekä kansallisesti että yksittäisille organisaatioille. Lisäksi tarvitaan systemaattista innovatiivisuuden esteiden purkamista. Yksittäinen kunta voi vaikuttaa monin tavoin omaan innovatiivisuuteensa, mutta monessa mielessä sen innovaatiotoiminta on riippuvaista myös laajemmasta kansallisesta kehyksestä. Todella vaikuttavan kuntien innovaatiojärjestelmän rakentaminen edellyttää kansallista yhteistyötä ja yksituumaisuutta yhtäältä kuntien ja valtiovallan kesken sekä toisaalta kuntien ja muiden uudistumista tukevien toimijoiden (yliopistot, ammattikorkeakoulut ja tutkimuslaitokset) kanssa. Uudesta tiedosta ei ole pulaa, mutta uuden tiedon sovelluksista sitäkin enemmän. Systemaattisella, uudistavalla ja uusia polkuja avaavalla työllä voisi olla mahdollista hyödyntää myös kuntakentän vahvaa sisäistä tiedollista ja toiminnallista koheesiota. Tämä edellyttäisi sitä, että kuntien vahvat keskinäiset kytkökset ja yhteiset instituutiot muunnettaisiin kuntien uudistumista tukevaksi voimavaraksi. Näytä lisää
Kunnallisen sosiaalipolitiikan tila ja tulevaisuus Haasteet opetukselle ja tutkimukselle toim. Ulla Salonen-Soulié IX Bruno Sarlin -työseminaari, Huoltaja-säätiön 60-vuotisjuhlaseminaari 21.11.2013 IX Lisätiedot Julkisen ja yksityisen sektorin välinen yhteistyö
raportteja 76 H E L S I N K I 2 0 1 1 HYVINVOINTIA TYÖSTÄxxx Kuinka työelämää voi kehittääxxx kestävällä tavalla?xxx Tuomo Alasoini Tuomo Alasoini Hyvinvointia työstä Kuinka työelämää voi kehittää kestävällä Lisätiedot DIALOGINEN YHTEISTYÖ JA OSALLISTAMINEN VERKOSTOSSA
DIALOGINEN YHTEISTYÖ JA OSALLISTAMINEN VERKOSTOSSA Pro gradu- tutkielma Terhi Törmänen 0233123 Kasvatustieteiden tiedekunta / Kasvatustiede Lapin yliopisto Syksy 2013 Sisältö 1. Johdanto... 1 2. Nuorisotyö, Lisätiedot LAUSUNTOLUONNOS KUNNALLISHALLINNON RAKENNE TYÖRYHMÄN SELVITYKSESTÄ SEKÄ KUNTAUUDISTUKSEEN LIITTYVISTÄ MUISTA UUDISTUKSISTA
LAUSUNTOLUONNOS KUNNALLISHALLINNON RAKENNE TYÖRYHMÄN SELVITYKSESTÄ SEKÄ KUNTAUUDISTUKSEEN LIITTYVISTÄ MUISTA UUDISTUKSISTA Valtiovarainministeriö pyytää tällä lausuntomenettelyllä kuntanne lausuntoa kahdesta Lisätiedot Suomi Teollisen Internetin Piilaakso
Ehdotus ammattikorkeakoulujen rahoitusmalliksi vuodesta 2014 alkaen 1 2 Sisällys 1. Johdanto... 2 2. Muuttuva toimintaympäristö... 5 2.1 Osaaminen ja asiantuntemus työelämässä... 5 2.2 Alueiden kehittäminen Lisätiedot INTEGRAATIO RATKAISUNA SOSIAALI- JA
Palvelut ja tiedot käytössä Julkisen hallinnon ICT:n hyödyntämisen strategia 2012 2020 SISÄLLYSLUETTELO Esipuhe... 1 1 Julkisen hallinnon ICT:n toimintaympäristö ja nykytila... 3 1.1 Toimintaympäristön Lisätiedot PANEELIEN RAPORTIT. Tieteen. teknologian ja. yhteiskunnan näkymät
PANEELIEN RAPORTIT Tieteen teknologian ja yhteiskunnan näkymät PANEELIEN RAPORTIT Tieteen teknologian ja yhteiskunnan näkymät www.finnsight2015.fi ISBN 951-715-610-3 Tekes PL 69 (Kyllikinportti 2) 00101 Lisätiedot JULKISTEN PALVELUJEN UUDET TUOTANTOTAVAT
LAUREA-AMMATTIKORKEAKOULUN JULKAISUSARJA C 11 Pasi-Heikki Rannisto, Tapio Pento ja Matti Vedenkannas (toim.) JULKISTEN PALVELUJEN UUDET TUOTANTOTAVAT Laurea-ammattikorkeakoulun julkaisusarja C 11 Julkisten Lisätiedot ENEMMÄN KUIN OSIENSA SUMMA
Rannisto Pasi-Heikki, Stenvall Jari, Juusenaho Riitta (toim.) ENEMMÄN KUIN OSIENSA SUMMA Sopimusohjaus ja moniääninen johtaminen Tampereella Tampereen kaupunki Tietotuotanto ja laadunarviointi A 13/2011 Lisätiedot Avoin ja yhdenvertainen osallistuminen
14/2014 Avoin ja yhdenvertainen osallistuminen Valtioneuvoston demokratiapoliittinen selonteko 2014 14/2014 Avoin ja yhdenvertainen osallistuminen Valtioneuvoston demokratiapoliittinen selonteko 2014 Lisätiedot ehyt katsauksia 2/2013
VAASAN YLIOPISTO FILOSOFINEN TIEDEKUNTA Antti Mäenpää ÄLYKKÄÄN ERIKOISTUMISEN MITTAAMINEN Esimerkkinä Pohjanmaan triple helix -tutkimus Aluetieteen pro gradu -tutkielma VAASA 2014 1 SISÄLLYSLUETTELO TAULUKKO- Lisätiedot Yhteistyöstä voimaa? Sosiaali- ja terveyspalveluyritysten yhteistyö ja verkottuminen
Marja Vaarama TYÖPAPERI Kaikenikäisille Hyvä Suomi Sukupolvipolitiikalla sosiaalisesti ja taloudellisesti kestävään hyvinvointiyhteiskuntaan 18 2013 Työpaperi 18/2013 Kaikenikäisille Hyvä Suomi Sukupolvipolitiikalla Lisätiedot Työelämätaidot Tarja Surakka & Tomi Rantamäki
o s a a Miten toimit työmarkkinoilla tiedä Millaisessa maailmassa työyhteisöt toimivat Miten toimit osana työyhteisöä Miten työyhteisöt toimivat Miten toimit töissä Mikä sinulle on tärkeää Työelämätaidot Lisätiedot Kestävä innovointi. Innovaatiopolitiikka uusien haasteiden edessä. Antti Hautamäki. Sitran raportteja
Kestävä innovointi Innovaatiopolitiikka uusien haasteiden edessä Antti Hautamäki Sitran raportteja 76 Sitran raportteja 76 Kestävä innovointi Innovaatiopolitiikka uusien haasteiden edessä Antti Hautamäki Lisätiedot Kumppanuuskäsikirja näkökulmia monitoimijaisen yhteistyön kehittämiseen. Kaakkois-Suomen sosiaalialan osaamiskeskuksen julkaisuja A.
Kaakkois-Suomen sosiaalialan osaamiskeskuksen julkaisuja A. 8:2014 Kumppanuuskäsikirja näkökulmia monitoimijaisen yhteistyön kehittämiseen Heini Maijanen ja Pirkko Haikara Euroopan maaseudun kehittämisen Lisätiedot MAAKUNTASUUNNITELMA 2035+ MAAKUNTAOHJELMA 2014 2017. varsinais-suomen liitto egentliga finlands förbund regional council of southwest finland
VARSINAIS-SUOMEN MAAKUNTASTRATEGIA MAAKUNTASUUNNITELMA 2035+ MAAKUNTAOHJELMA 2014 2017 varsinais-suomen liitto egentliga finlands förbund regional council of southwest finland Varsinais-Suomen maakuntastrategia Lisätiedot MAINETTAAN PAREMPI TYÖ
MAINETTAAN PAREMPI TYÖ Kymmenen väitettä työelämästä Tuomo Alasoini www.eva.fi EVAn kotisivuilla raportteja, puheita ja artikkeleita suomeksi ja englanniksi. Raportit ovat ladattavissa EVAn kotisivuilta. Lisätiedot TIETO- JA VIESTINTÄTEKNIIKKA OPETUSKÄYTÖSSÄ
TIETO- JA VIESTINTÄTEKNIIKKA OPETUSKÄYTÖSSÄ - Välineet, vaikuttavuus ja hyödyt TILANNEKATSAUS TOUKOKUU 2011 Muistiot 2011:2 Työryhmä: Tina Heino Riku Honkasalo Ella Kiesi Jari Koivisto Kimmo Koskinen Kari Lisätiedot Esipuhe. Kiitämme lämpimästi kaikkia vastaajia. Helsingissä 26.6.2012. Vappu Taipale puheenjohtaja Vanhus- ja lähimmäispalvelun liitto ry sekä
Miten turvataan hyvä vanhuus Suomessa? Raportti kuntien vanhustyöstä vastaaville johtajille toteutetusta kyselytutkimuksesta Helsingissä 26.6.2012 VALTAA VANHUUS -kampanja Vanhus- ja lähimmäispalvelun Lisätiedot Oppimisen muuttuva maasto
0 Kansallinen ennakointiverkosto Oppimisen muuttuva maasto Taloudellisesta taantumasta nousuun oppimista kehittämällä Toim. Antti Hautamäki ISBN 978-951-563-670-6 Helsinki 2008 Oppiminen ja koulutus tulevaisuustyöryhmän Lisätiedot TIETO-, NEUVONTA- JA OHJAUSPALVELUJEN ALUEELLINEN YHTEISTYÖ JA KOORDINOINTI
TIETO-, NEUVONTA- JA OHJAUSPALVELUJEN ALUEELLINEN YHTEISTYÖ JA KOORDINOINTI Tilannekuva elinikäisen ohjauksen kehittämisestä ELY-alueilla Syksy 2012 Koulutus- ja kehittämiskeskus Salmia LAITURI-projekti Lisätiedot Anu Alatalo & Laura Närhi-Paananen. Ne vaan mut tänne toi
Anu Alatalo & Laura Närhi-Paananen Ne vaan mut tänne toi - asiantuntijana ikäihminen? Opinnäytetyö Syksy 2014 Sosiaali- ja terveysalan yksikkö Vanhustyön koulutusohjelma 2 SEINÄJOEN AMMATTIKORKEAKOULU Lisätiedot 2017 © DocPlayer.fi Yksityisyyskäytäntö | Palveluehdot | Palaute